MSC ปลื้ม คว้า 2 รางวัลใหญ่จาก IBM
MSC รับ 2 รางวัลใหญ่ประจำปี 2021 จาก IBM Thailand Partner of the Year และ IBM Power Hybrid Cloud Partner of the Year
MSC รับ 2 รางวัลใหญ่ประจำปี 2021 จาก IBM Thailand Partner of the Year และ IBM Power Hybrid Cloud Partner of the Year
12 ต.ค. 2564

บริษัท เมโทรซิสเต็มส์คอร์ปอเรชั่น จำกัด (มหาชน) หรือ MSC นำโดย นายวีรพันธุ์ ดุรงค์แสง กรรมการผู้จัดการกลุ่มธุรกิจดิตอลโซลูชั่น และ นายจิระศักดิ์ ตรังคิณีนาถ รองกรรมการผู้จัดการกลุ่มธุรกิจดิจิตอลโซลูชั่น เข้ารับรางวัล 2020 IBM Partner Awards and Recognitions – IBM Power Hybrid Cloud Partner of the Year จาก บริษัท ไอบีเอ็ม ประเทศไทย จำกัด ในงาน IBM New Star Partner Summit 2021 ซึ่งรางวัลนี้มอบให้กับสุดยอดพันธมิตรธุรกิจแห่งปี
นอกจากนี้ยังเป็นบริษัทคู่ค้า IBM รายเดียวในประเทศไทยที่คว้ารางวัลใหญ่อย่างรายการ 2021 IBM Geography Excellence Award – Thailand Partner of the Year จากงาน IBM Think 2021 ซึ่งจัดขึ้นในวันที่ 11-12 พฤษภาคม 2564 ที่ผ่านมา
โดยความสำเร็จดังกล่าวมาจากการที่บริษัทฯ ได้นำเสนอโซลูชั่นจากไอบีเอ็มเพื่อเพิ่มประสิทธิภาพการใช้งานระบบฐานข้อมูลของ บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD โดยการนำ Enterprise Database Appliance จาก IBM Power เพื่อใช้เป็นระบบฐานข้อมูลหลัก เพื่อสนับสนุนการใช้งานจากระบบที่หลากหลาย เช่น SAP S/4 HANA, Data Warehouse รวมถึง Mobile Application ซึ่งทำให้ผู้บริหารสามารถเข้าถึงข้อมูลเชิงลึกได้จากทุกที่ทุกเวลาผ่านสมาร์ทโฟน เพื่อการตัดสินใจที่มีประสิทธิภาพและแม่นยํา อันเป็นกุญแจสำคัญสู่ความคล่องตัวและสนับสนุนการเติบโตของธุรกิจ